Peyper, Kaplan blaas Super-uitspeelstryde | Nuus24
Kaapstad – Sanzar het die name van die twee wedstrydbeamptes aangekondig wat Saterdag in die twee Super-uitspeelwedstryde in Christchurch en Brisbane sal plaas."Ons is verheug om bekend te maak dat Jaco (Peyper) en Jonathan (Kaplan) die twee uitspeelwedstryde sal blaas," het Sanzar se wedstrydbestuurder, Lyndon Bray, Maandag aangekondig.Peyper sal die skeidsregter wees in die wedstryd tussen die Crusaders en die Bulls in Christchurch terwyl Kaplan die Sharks se kragmeting met die Reds in Brisbane sal blaas.Bray het gesê die aanstellings is gemaak nadat die skeidsregters se Super-rugbyseisoen deeglik ontleed is. Gevolglik is blasers met 'n sterk vertoning deurgaans, vir hul goeie werk beloon.Twee Nieu-Seelanders, Garratt Williamson en Matt Goddard, is as die televisie-skeidsregters aangestel.Vir die jongste sportnuus volg Nuus24Sport op Twitter.– Sport24
Lees meer oor: reds | bulls | sharks | crusaders | skeidsregters VOLGENDE OP NUUS24X
Bennie Osler sê...
O hel, ek hoop so! Want soos die Stormers speel kan hulle slegs wen as hulle tuisveld voordeel het en die opponente nie opdaag nie. Nie eers ou Peyper gaan kan help nie.